[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Navalno\u0303i video: asepeaministri villa suunas ei tohi u\u0308kski naaber vaadata"}, {"text_idx": "#000005", "text": "Venemaa opositsioonipoliitik Aleksei Navalno\u0303i avaldas ja\u0308rjekordse video sarjast, mis ka\u0308sitleb Venemaa vo\u0303imuringkondade juhtfiguuride luksuslikku elustiili, korruptsiooni ja vo\u0303imu kuritarvitamist."}, {"text_idx": "#000007", "text": "S\u030cuvalovi jo\u0303ukust, mis tema ametliku palganumbriga kuidagi kokku ei ka\u0308i, on Navalno\u0303i ka varem ka\u0308sitlenud ning ka\u0308esolevas videos ei ole peamiseks teemaks ka ligi 10 miljardit rubla maksev villa, vaid opositsioonipoliitiku so\u0303nul midagi palju enamat."}, {"text_idx": "#000008", "text": "Nimelt va\u0308idab Navalno\u0303i, et villa la\u0308histel asuva luksusliku kortermajade rajooni majad on mingil kummalisel po\u0303hjusel tulnud projekteerida selliselt, et mitte u\u0308kski sealne elanik ei saaks aknast esimese asepeaministri mo\u0303isa suunas vaadata. Opositsioonipoliitiku so\u0303nul viitavad sellele asjaolule ka kortermajade projekteerimise dokumendid."}, {"text_idx": "#000009", "text": "\"Ja need majad ei ole seal mingid \"hrus\u030cts\u030covkad\". See on elitaarne elamukompleks, kus korterid maksavad 50-70 miljonit rubla. Parkide, aedade, puhkealade, spaakompleksidega. Kuid isegi nendel, vaieldamatult heal ja\u0308rjel inimestel, ei ole lubatud heita isegi u\u0308ht va\u0308ikest pilku to\u0303elise luksuse suunas. Luksuse suunas, mida omab riigiteenistuja S\u030cuvalov.\""}, {"text_idx": "#000010", "text": "\"See on suurepa\u0308rane na\u0308ide sellest, kuidas Putini ametnikud kohtlevad oma rahvast pa\u0308risorjadena,\" nentis Navalno\u0303i. \"Ko\u0303igepealt ei tohi me kasutada temaga samu teid. Seeja\u0308rel ei tohi me elada temaga koos u\u0308hel korrusel vo\u0303i so\u0303ita samas liftis - ma ra\u0308a\u0308gin siin majast, kus S\u030cuvalov ostis ku\u0308mme korterit ja u\u0308hendas siis need u\u0308heks suureks korteriks. Isegi S\u030cuvalovi koerad ei saa lennata tavalistes lennukites, vaid nemad kasutavad hoopis eralennukeid. Ja nu\u0308u\u0308d? Nu\u0308u\u0308d ei tohi me isegi S\u030cuvalovi suunas vaadata.\""}, {"text_idx": "#000011", "text": "\"Aga a\u0308kki on mujal sama asi? Vaatame siis riike, mis on palju rikkamad kui Venemaa,\" ja\u0308tkas ta ja to\u0303i va\u0308lja, et Buckinghami paleed saab la\u0308hedal asuvast korterist ilusti vaadata ning ka Valget Maja saab la\u0308hedal asuvast restoranist imetleda."}, {"text_idx": "#000012", "text": "\"Ning isegi S\u030cuvalovi enda valdused va\u0308ljaspool Venemaad on avalikkuse silme all. Tema Austria mo\u0303isa saab ja\u0308rvel ilusti vaadata ning Londonis asuv maja, kus on tema korter, on isegi turistidele mo\u0303eldud postkaartidel. Kui sa elad Euroopas - pole probleeme. Aga kui sa elad Venemaal, siis - anna andeks - siin on S\u030cuvalov valitseja ja ha\u0308rra. Ta so\u0303na otseses mo\u0303ttes keerab su maja teistpidi ja mu\u0308u\u0308rib kinni selle aknad, sest sinul pole luba vaadata - sa vo\u0303id lihtsalt sellest rikkusest ja suurejoonelisusest pimedaks ja\u0308a\u0308da!\""}, {"text_idx": "#000013", "text": "Videos na\u0308idatud kortermajade peamine arhitekt Vladimir Plotkin lu\u0308kkas RBK-s ku\u0308ll Navalno\u0303i va\u0308ited tagasi ja nimetas neid jamaks, kuid samas ei soovinud ta siiski po\u0303hjendada, miks nimetatud majadel lo\u0303unaku\u0308ljel aknaid ei ole vo\u0303i miks nurgapealsed aknad on ehitatud nii, et neist ei saa lo\u0303una suunas vaadata. Navalno\u0303i arvas seepeale, et arhitektil oleks olnud targem lihtsalt vaikida."}, {"text_idx": "#000014", "text": "Navalno\u0303i videod on laialdast ta\u0308helepanu pa\u0308lvinud"}, {"text_idx": "#000015", "text": "Navalno\u0303i videod, kus ta vo\u0303imuringkondade korruptsiooni iroonilises vo\u0303tmes paljastab, on laialt ta\u0308helepanu pa\u0308lvinud."}, {"text_idx": "#000016", "text": "Ko\u0303ige tuntum Navalno\u0303i video puudutab peaminister Dmitri Medvedevit ning selle dokumentaalfilmi abil o\u0303nnestus tal korraldada eelmise aasta kevadel Venemaa linnades viimaste aastate ulatuslikumad meeleavaldused. Mo\u0308o\u0308dunud aastal tegi Navalno\u0303i aga video president Putini uuest mitteametlikust villast."}, {"text_idx": "#000017", "text": "Veebruaris avaldatud video aga viitab muuhulgas ka Kremli sekkumisele USA valimistesse."}, {"text_idx": "#000018", "text": "Vene vo\u0303imud alustasid kriminaalmenetlust Navalno\u0303i fondi juhi vastu"}, {"text_idx": "#000020", "text": "Vene riik maksis Navalno\u0303idele menetlusnormide rikkumise eest"}, {"text_idx": "#000022", "text": "Vene parlament ha\u0308a\u0308letas Medvedevi taas peaministriks"}, {"text_idx": "#000023", "text": "Kreml avalikustas Vene tippametnike eelmise aasta sissetulekud"}, {"text_idx": "#000028", "text": "Venemaa po\u0303hiseaduskohus ei vo\u0303tnud Navalno\u0303i kaebust arutusele"}, {"text_idx": "#000029", "text": "Navalno\u0303i andis uues videos u\u0308levaate Kremli telestaari kinnisvarast"}, {"text_idx": "#000030", "text": "Navalno\u0303i uues videos filmib droon Putini uut villat"}, {"text_idx": "#000031", "text": "Navalno\u0303i vo\u0303ttis uues videos vaatluse alla Peskovi poja luksusliku eluviisi"}, {"text_idx": "#000033", "text": "Videod: Navalno\u0303i kinnitas, et ru\u0308nnakud briljantrohelisega teda ei peata"}, {"text_idx": "#000034", "text": "Navalno\u0303i fondi uurimine: Medvedevil on mitu maja Venemaal ja va\u0308lismaal"}, {"text_idx": "#000036", "text": "Eleryn Tiit avaldas singli \"Vastassuunas\""}, {"text_idx": "#000041", "text": "Otse kell 10.15: seminar Eesti teaduseetika hetkeseisust ja tulevikust"}, {"text_idx": "#000042", "text": "OTSE kell 12: pressikonverents viimastest julgeolekualastest arengutest"}, {"text_idx": "#000046", "text": "So\u0303ja 575. pa\u0308ev: Kiiev teatas ru\u0308nnakutest Vene staabile ja so\u0303jalennuva\u0308ljale"}, {"text_idx": "#000054", "text": "Norstat: rahulolematus valitsusega on viimaste aastate ko\u0303rgeimal tasemel"}, {"text_idx": "#000065", "text": "Ettevo\u0303te Ridango sattus ku\u0308berru\u0308nnaku alla"}, {"text_idx": "#000068", "text": "Ilm pu\u0308sib olulise sajuta ja suhteliselt soe"}, {"text_idx": "#000070", "text": "Valmimas on Venemaa vastaste sanktsioonide 12. pakett"}, {"text_idx": "#000072", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]